Diari Oficial de la Generalitat Valenciana


Sumari del DOGV 8895, del 01-09-2020 (2020/6826)

Informació pública de l'aprovació de l'informe ambiental i territorial estratègic de l'estudi de detall de determinades parcel·les del sector DP-1 del Pla general.
-------------------------------------------------------------------------------------------------------------------------------------------------------------------

### Dades del document

Número de DOGV
:   8895

Data del DOGV
:   01-09-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/6826


Data del document
:   08-06-2020

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall de determinades parcel·les del sector DP-1 del Pla general. [2020/6826]  
En compliment del que es diposa en l'article 31 de la Llei 21/2013, d'avaluació ambiental, es fa públic que la Comissió Ambiental i Territorial de l'Ajuntament de Picanya va procedir, en el marc del procediment d'avaluació ambiental de l'estudi de detall de determinades parcel·les del sector DP-1 del Pla general de Picanya, a aprovar l'informe territorial i ambiental estratègic de l'estudi de detall de determinades parcel·les del sector DP-1 i que diu així:  
Títol: estudi de detall de les parcel·les 1,2,3,4,5,6,7,8,9 i 11 del sector DP-1 del Pla general.  
Promotor: Ajuntament de Picanya  
Òrgan substantiu: el Ple de l'Ajuntament de Picanya.  
Localització: sector DP-1. Picanya (València).  
Francisca Sánchez Gómez i José Vicente Aparisi Aparisi, arquitecta i vicesecretari-interventor de l'Ajuntament de Picanya, emeten, el present informe d'acord amb el que es disposa en els articles 174 i 175 del Reglament d'organització, funcionament i règim jurídic de les corporacions locals, aprovat pel Reial decret 2568/1986, de 28 de novembre, conforme amb els següents:  
  
a) Fets  
El dia 19 de desembre de 2018, mitjançant escrit presentat amb núm. de registre d'entrada 5421, Francisco Montoro Simó en nom i representació de la mercantil Metrolevante, SL, sol·licita l'aprovació de l'estudi de detall presentat. Per això, en primer lloc, es desenvolupa l'inici del tràmit d'avaluació ambiental i territorial estratègica, per a l'estudi de detall en les parcel·les 1,2,3,4,5,6,7,8,9, i 11 del sector DP-1 del PGOU de Picanya.  
Conjuntament amb la sol·licitud s'aporta:  
- Document inicial estratègic.  
- Esborrany de l'estudi de detall.  
- Documentació relativa al paisatge.  
  
b) Planejament vigent  
El planejament general de Picanya està constituït per l'homologació global modificativa del Pla general, aprovada per la Comissió Territorial d'Urbanisme de València el 5 de novembre de 1998 (BOP de 19 d'abril de 1999; DOGV de 24.06.1999). Mitjançant aquesta homologació es va modificar i es va adaptar a la llei reguladora de l'activitat urbanística el Pla general anterior, aprovat el 5 de gener de 1990. A més, és d'aplicació la modificació del Pla general de l'àrea C1-extensió Sud, aprovada a la Comissió Territorial d'Urbanisme el 27 de juny de 2001.  
  
Resulta d'aplicació la legislació urbanística vigent, especialment el Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana i la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP, d'ara endavant).  
  
c) Consideracions tècniques i jurídiques  
Estudi de detall de les parcel·les 1,2,3,4,5,6,7,8,9 i 11 del sector DP-1 del Pla general de Picanya: objecte i justificació  
Segons l'article 2.11 del Pla general de Picanya:  
«Els estudis de detall hauran de respectar les determinacions fonamentals del Pla general, i es podran realitzar per a illes o unitats equivalents completes, amb l'objecte i les limitacions contingudes en la llei autonòmica.»  
Per altra banda, la Llei 5/2014, d'ordenació del territori, urbanisme i paisatge, i concretament en l'article 41, estableix:  
«1. Els estudis de detall defineixen o remodelen volums i alineacions, sense que puguen modificar altres determinacions pròpies del pla que desenvolupa.  
2. Es formularan per a les àrees delimitades o en els supòsits definits pels plans de rang superior, i haurà de comprendre, com a mínim, illes o unitats urbanes equivalents completes.  
3. Podran crear els nous vials o sòls dotacionals que precise la remodelació tipològica o morfològica del volum ordenat, o ampliar-los, però sense alterar la funcionalitat dels previstos en el pla que desenvolupen.»  
  
L'objecte de la proposta de l'estudi de detall, és la reordenació del volum edificable de les parcel·les 1, 2, 3, 4, 5, 6, 7, 8, 9, 11 a i 11 b, del sector DP-1.  
Des de l'execució de la modificació del Pla general, que va desenvolupar l'anomenat sector DP-1, ha generat escàs interés a la propietat del sòl i promotors la materialització de les edificacions resultants. Això, ha produït que en l'actualitat sols es trobe executat menys d'un 20 % del sector.  
Els factors més importants en l'escàs desenvolupament del sòl han sigut:  
- La crisi econòmica de 2007-2012.  
- La volumetria establida en el planejament, que dificulta l'execució d'habitatges plurifamiliars que s'adapten a les necessitats de les famílies actuals.  
  
És molt important per al desenvolupament de l'àmbit de l'ED la racionalització del volum de les parcel·les edificables, a fi d'aconseguir uns futurs habitatges que s'adapten a la demanda actual.  
L'estudi de detall tracta també, de millorar la relació dels futurs edificis amb l'entorn, tractant d'aconseguir una volumetria més atractiva i un espai visual més agradable, millorant l'entorn actual.  
  
L'estudi de detall modifica les alineacions i reculades de l'edificació en les illes, però manté l'edificabilitat que estableix el Pla general. Així, la modificació no afecta paràmetres bàsics de l'edificació, sols afecta l'ordenació detallada.  
Els paràmetres actuals del Pla general, respecte a l'edificabilitat de les parcel·les objecte de l'estudi de detall són els següents:  
  
PARCEL·LES EDIFICABILITAT ACTUAL  
Parcel·la 1 1.252,98 m²  
Parcel·la 2 496,08 m²  
Parcel·la 3 798,20 m²  
Parcel·la 4 1.521,88 m²  
Parcel·la 5 370,45 m²  
Parcel·la 6 388,52 m²  
Parcel·la 7 266,41 m²  
Parcel·la 8+9 1.065,78 m²  
Parcel·la 11a+11b 2.603,28 m²  
TOTAL 8.763,58 m²  
  
  
Després de l'estudi de detall, les edificabilitats són les següents:  
  
  
PARCEL·LES EDIFICABILITAT PROPOSTA  
Parcel·la 1 1.251,52 m²  
Parcel·la 2 483,11 m²  
Parcel·la 3 808,63 m²  
Parcel·la 4 1.513,39 m²  
Parcel·la 5 360,76 m²  
Parcel·la 6 378,36 m²  
Parcel·la 7 290,75 m²  
Parcel·la 8+9 1.068,20 m²  
Parcel·la 11a+11b 2.597,72 m²  
TOTAL 8.752,44 m²  
  
  
Amb la proposta que es fa a l'estudi de detall es redueix l'edificabilitat 11,14 m². Pel que fa a les ordenances de l'àmbit, les parcel·les objecte de l'estudi de detall hauran de complir els següents paràmetres:  
  
d) Característiques de l'estudi de detall  
  
Àmbit d'actuació  
l'àmbit afectat per l'estudi de detall es troba al sud del nucli urbà de Picanya, a l'altra banda de la línia dels Ferrocarrils de la Generalitat Valenciana (FGV), al sector anomenat pel Pla general DP-1.  
  
Centre urbà de Picanya  
  
Concretament, l'àmbit d'actuació proposat afecta les parcel·les 1, 2, 3, 4, 5, 6, 7, 8, 9, 11a i 11b, del sector DP-1 de Picanya.  
Parcel·les objecte de l'estudi de detall  
  
  
Per tant, el planejament que es pretén escometre afecta solament terrenys classificats com a sòl urbà, inclosos a l'àrea anomenada DP-1, que es troba al sud del nucli urbà de Picanya, a l'altra banda de les vies del ferrocarril.  
Parcel·les objecte de l'estudi de detal  
  
  
Com es pot veure en les imatges, el grau de consolidació del centre històric de Picanya és molt alt, està pràcticament compactat. Així, pel que fa al creixement de Picanya es troben dues àrees diferenciades: per una banda, la zona D, l'àrea d'unifamiliars, a l'est del nucli urbà; i per altra banda, la zona DP-1, àrea de plurifamiliars. És molt important el desenvolupament d'aquesta àrea a causa de la demanda d'habitatges plurifamiliars, per part de la gent jove de Picanya, i evita així la seua mobilitat cap als municipis confrontants.  
  
b) Característiques  
la proposta d'estudi de detall, consisteix a reordenar la volumetria de les parcel·les, 1, 2, 3, 4, 5, 6, 7, 8, 9, 11, del sector DP-1, com s'ha dit abans, mantenint l'edificabilitat assignada pel PGOU, amb la finalitat d'aconseguir una tipologia d'habitatge concorde amb la demanda actual.  
  
Per açò es proposa materialitzar l'edificabilitat en PB, PI i àtic.  
A la proposta, i a fi d'aconseguir els objectius de l'ED, es modificaren els següents punts de les ordenances de la normativa del Pla general:  
  
- Nombre de plantes: II i àtic  
- Reculada planta àtic.  
- Longitud de volada en planta àtic.  
  
Secció actual  
 Sección actual  
  
  
c) Efectes Previsibles En El Medi Ambient  
L'ED que es projecta, no incrementa els efectes sobre el medi ambient ni sobre els elements estratègics del territori, prevists al PGOU de Picanya, doncs el seu àmbit d'actuació, és sòl urbà consolidat, i a l'entorn no existeixen característiques naturals especials, ni efectes sobre el patrimoni cultural, no afecta cap àmbit amb rang de protecció reconegut, ni produeix efectes negatius sobre el desenvolupament equilibrat de territori.  
De la mateixa manera, amb la nova ordenació de volums, no se superen valors límit de qualitat ambiental ni es produeix un major segellament o explotació intensiva del sòl, ja que l'actuació no implica major edificabilitat ni ocupació.  
La intervenció proposada en l'ED segueix un criteri d'economia i eficiència ambiental i territorial.  
  
d) Consultes  
L'article 51.1 de la LOTUP, amb caràcter general, estableix que s'ha de sotmetre a consulta la documentació aportada a les administracions públiques i a persones interessades. Així, una vegada admesa a tràmit la documentació de l'estudi de detall per part de la Comissió Ambiental i Territorial de l'Ajuntament de Picanya, el 7 de novembre de 2019, s'ordena sotmetre a consulta pública durant el termini de 30 dies hàbils.  
  
Atesa, a més, la finalitat de l'estudi de detall que ens ocupa, l'actuació no requereix pronunciament de cap departament o servei de l'Ajuntament de Picanya respecte a afeccions mediambientals, ja que l'estudi de detall es limita a la reordenació de volums.  
  
Així mateix, no es veu necessària l'emissió de cap informe per part de les conselleries, ja que el desenvolupament d'aquest estudi de detall, provoca el mateix efecte sobre el medi ambient que l'edificació plantejada al Pla general, ja que com ja s'ha dit, el canvi afecta únicament a la configuració volumètrica.  
Terminat el període d'informació pública el 20 de febrer de 2020, sols s'ha presentat una al·legació, per part d'Aguas de la Vega.  
  
L'informe esmentat de l'empresa de subministrament d'aigua només estableix les condicions que ha de complir la nova instal·lació quan es construïsca l'edifici i informa de les xarxes existents en l'entorn. Tot el manifestat no afecta l'objecte de la modificació. Així, l'al·legació es tindrà en compte quan es construïsquen els edificis, igual que els que s'havien de construir.  
  
e) Identificació i valoració dels possibles efectes sobre el medi ambient  
La modificació que es pretén, encara que puga identificar-se l'àmbit concret on serà aplicable: no suposa alteració alguna de l'ordenació del planejament vigent respecte a edificabilitat o potencial residencial, ni un canvi de l'ús previst, no causarà cap efecte sobre els elements estratègics del territori. Senzillament, permetrà la remodelació dels volums a l'àmbit de l'estudi de detall.  
Durant la fase d'implantació sí que podrà generar-se una sèrie d'impactes sobre el medi ambient, com a conseqüència de l'execució de les obres per a desenvolupar els edificis. No obstant, són els mateixos impactes que els que es produirien per la construcció de l'edifici previst pel Pla general. Així, es tracta d'efectes com l'augment puntual de la demanda d'aigua, l'abocament d'aigües residuals a la xarxa de clavegueram, o la generació de residus per les obres, per exemple. En tot cas, són impactes perfectament assumibles dins del funcionament regular del sòl urbà residencial i estan limitats en el temps. Així, la nova ordenació de volums no supera els valor límits de qualitat ambiental ni es produeix una explotació intensiva del sòl, ja que l'actuació no implica major edificabilitat. A més, la intervenció proposada en l'estudi de detall, segueix el criteri d'economia i eficiència ambiental i territorial.  
  
A més, pel caràcter urbà del sòl, no existeixen característiques naturals especials ni efectes sobre el patrimoni cultural, de manera que no s'afecta cap àmbit amb rang de protecció reconegut ni es produeixen efectes negatius sobre el desenvolupament equilibrat del territori. De la mateixa manera, per no produir-se, com ja s'ha dit, canvi global, sinó detallat, no se superaran valors límit de qualitat ambiental ni es produirà un major segellat o explotació intensiva del sòl, ja que el canvi no implica una major edificabilitat, que la prevista en el vigent PGOU de Picanya. Per tant, no és previsible que la modificació proposada tinga efectes rellevants sobre el territori.  
La intervenció proposada en l'estudi de detall, segueix un criteri d'economia i eficiència ambiental i territorial. No obstant, s'ha de tindre en compte la presa de decisions durant la fase de construcció i explotació. Així, en relació als possibles efectes posteriors (construcció i explotació), s'ha considerat el canvi climàtic, i s'han pres una sèrie de mesures per mitigar la seua incidència i la seua adaptació:  
  
  
Emissions atmosfèriques  
En la fase de construcció es generarà un augment de partícules en suspensió com a conseqüència del moviment de terres per a executar els treballs d'execució del ferm on se situarà l'edificació. Es produirà un augment en la generació de substàncies contaminants (CO, NOx, etc.) procedent de la combustió dels motors de la maquinària emprada en aquesta fase. No obstant, aquests són els mateixos efectes que es produirien amb els edificis plantejats al Pla general.  
En la fase de funcionament, l'afecció podria estar relacionada amb l'emissió de substàncies contaminants en el cas que s'anara a instal·lar una indústria, però aquest ús està prohibit al pla general, l'ús principal és residencial, i l'edificació allotjarà blocs d'habitatge, per la qual cosa no es té previst una elevada emissió de substàncies contaminants a l'atmosfera, encara que sí és convenient contemplar l'increment de gasos de combustió provocats pels vehicles de particulars.  
  
  
Gestió de residus  
En la fase de construcció de l'edificació es produiran diferents classes de residus com ara residus vegetals, plàstics, fusta, envasos i embalatges, residus tòxics i perillosos, etc., se n'haurà de dur a terme una gestió sostenible.  
En la fase de funcionament, l'activitat residencial generarà residus urbans com ara recipients i embalatges, productes i equips, paper, cartó, vidres i plàstics i, aigües residuals procedents de banys. A causa del reduït nivell de perillositat que tenen els residus, l'impacte previst es considera de reduïda magnitud, encara que serà necessari aplicar mesures de gestió sostenible.  
  
Consum d'energia  
En la fase de construcció es produirà un consum de combustibles fòssils com a conseqüència de l'ocupació de maquinària; aquest impacte serà reduït i de caràcter temporal.  
En la fase de funcionament, el consum d'energia està relacionat amb l'activitat residencial que es realitzarà en l'edificació. Es produirà un increment de consum d'energia elèctrica a causa dels sistemes d'il·luminació, climatització i, consum d'ascensors i equips. Es considerarà necessari aplicar mesures d'eficiència energètica que s'exposaran.  
  
  
Recursos hídrics  
En la fase de construcció, el consum de recursos hídrics és molt reduït.  
En la fase de funcionament el consum està lligat tant a la neteja de les instal·lacions com per a l'ús sanitari, ja que l'activitat que es desenvoluparà a l'edifici no requerirà consum de recursos hídrics.  
  
En conclusió, els efectes sobre el medi ambient es desenvolupen en la fase de construcció i funcionament de les edificacions plantejades, i són els mateixos que l'edificació que planteja el Pla general. Per tant, no hi ha efectes significatius sobre el medi ambient amb l'estudi de detall proposat.  
  
f) Consideracions jurídiques  
l'Avaluació Ambiental Estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana, estableix els instruments d'ordenació territorial i urbanística que estan sotmesos a avaluació ambiental.  
Analitzat el document d'inici de l'estudi de detall, es pot concloure que aquesta actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament a l'ordenació detallada del sòl urbà consolidat. Per açò, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, donada l'escassa incidència observada en els apartats anteriors, i atenent al principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que l'estudi de detall proposat no presenta efectes significatius sobre el medi ambient.  
En aquest cas, l'avaluació ambiental i territorial estratègica de l'estudi de detall de les parcel·les, 1, 2, 3, 4, 5, 6, 7, 8, 9, 11, del sector DP-1, finalitza amb aquest informe, i es proposa a l'òrgan ambiental de l'Ajuntament de Picanya, d'acord a l'article cinqué del seu reglament regulador, aprovat pel plenari de la corporació de Picanya, en data 31 de gener de 2017, l'adopció del següent acord:  
  
Proposta d'acord  
  
Primer. Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de l'estudi de detall de les parcel·les 1, 2, 3, 4, 5, 6, 7, 8, 9, 11a i 11b del sector DP-1 del Pla general d'acord amb els criteris de l'annex VIII de la LOTUP, per no tindre efectes significatius sobre el medi ambient, ni incidència significativa al model territorial del municipi; no suposar cap afecció sobre elements del patrimoni natural i no produir afecció sobre els elements del patrimoni cultural, tot d'acord amb l'informe tècnic-jurídic ambiental i territorial emés per l'arquitecta i el vicesecretari-interventor de l'Ajuntament de Picanya.  
  
  
Segon. Concloure que la proposta d'estudi de detall de les parcel·les 1, 2, 3, 4, 5, 6, 7, 8, 9, 11a i 11b del sector DP-1 del Pla general de Picanya, no té efectes significatius sobre el medi ambient, conforme amb els criteris establits en l'annex VIII de la LOTUP.  
  
Tercer. Resoldre favorablement l'avaluació ambiental i territorial estratègica pel procediment simplificat de la proposta d'estudi de detall de les parcel·les 1, 2, 3, 4, 5, 6, 7, 8, 9, 11a i 11b del sector DP-1 del Pla general de Picanya, sense que s'establisquen condicionants ambientals.  
  
  
Quart. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Cinqué. El present acord d'informe ambiental i territorial estratègic pel procediment simplificat no és susceptible de recurs per considerar-se acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprova l'instrument de planejament corresponent, la qual cosa no és obstacle perquè puguen utilitzar-se els mitjans de defensa que s'estimen pertinents en dret.  
  
  
Sisé. Que se seguisquen el procediment i tràmits legalment establits per l'ordenament jurídic vigent i aplicable.»  
Sense deliberació, és sotmesa a votació i aprovada per unanimitat.  
  
  
Contra l'anterior acord, i de conformitat amb el que es disposa en l'article 31 de la Llei 21/2013, d'avaluació ambiental, no és possible la interposició de cap recurs, sense perjudici dels que pertoquen contra l'aprovació de l'estudi de detall.  
  
Picanya, 8 de juny de 2020.- L'alcalde: Josep Almenar Navarro.